Svaigė

Svaigė – upė Žemaitijoje, Telšių rajono šiaurinėje dalyje; Tausalo dešinysis intakas (Ventos baseinas). Prasideda į pietus nuo Vigantiškių kaimo. Teka daugiausia į šiaurės rytus, įteka į Tausalą 10 km nuo jo žiočių.„Svaigė (upė)“, Gamtos katalogas. Nuoroda tikrinta 2022-02-06.

Gyvenvietės prie Svaigės: Vigantiškiai, Anulynas, Gintalai, Skurvydiškė, Pasvaigė, Norvydai.

Upėvardis Svaigė siejamas su liet. svaigti „nykti sąmonei, darytis girtam“, svaigus „svaiginantis“. A. Vanago teigimu, upėvardis veikiausiai išlaikė senesnę šaknies svaig- reikšmę, plg. sen. isl. sveigja „lenkti, sukti; gręžti“, sveigr „lanksti šaka; lankstus“,  „lenktis“, jie kildinami iš ide. *su̯ei- „lenkti, sukti; mojuoti“.

 Išnašos 

Kategorija:Telšių rajono upės